da en da nl ca da da en es da da da da da da da da da da da da da da da sv da da da da da da da da en sv da da da da da da da da da en da en da en en en nl en da nb da de nb da da da da da da da da da da da da nl da en da da es nl da
Henrik Toft Hansen vender hjem til Mors-Thy Håndbold | White Sands Communication
11.8.2022 16:04:37 CEST | White Sands Communication
SG Flensburg-Handewitt. PSG Paris Handball. Mors-Thy Håndbold. Det lyder lige så vildt, som det er - men ikke desto mindre kommer Mors-Thy Håndbold på listen over klubber på Henrik Toft Hansens CV, når en af Danmarks bedste stregspillere gennem tiderne vender hjem til "De blå" på en tre årig kontrakt fra sommeren 2023.
Det var den kommende Mors-Thy-spiller, der selv kontaktede klubben.
- Jeg har altid fulgt Mors-Thy Håndbold på sidelinjen og har fint kendskab og god kontakt til klubben bl.a. via min bror, Allan. Da vi som familie gerne vil bosætte os i området, og jeg skulle finde ud af, hvor min fremtid skulle ligge, var det nærliggende at forhøre mig om Mors-Thy Håndbolds planer. De syntes, at min henvendelse var interessant, og efter nogle gode samtaler over de sidste måneder er det hele faldet på plads, lyder det fra den stærke stregspiller.
Ambitionerne og drømmene er store hos Henrik Toft Hansen.
- Jeg drømmer om, at vi kan drille de lidt større hold, lave overraskelser i slutspillet og i pokalturneringen og se, hvor det kan føre os henad. Jeg kommer med en stor portion erfaring, som skal gives videre til en ung trup med nogle dygtige, unge spillere både på og udenfor banen. Jeg vil gerne være med til at flytte holdet og klubben sportsligt, fortæller Henrik Toft Hansen.
Hovedpersonen selv glæder sig til at vende tilbage til Danmark og til Mors-Thy Håndbold med sin familie.
- Efter mange år i udlandet hvor håndbolden har bestemt vores destination, glæder vi os til at komme hjem og få en base, hvor vi kan få familieliv og håndbold på højt niveau til at fungere. Det bliver stort for mig at komme hjem til der, hvor tankerne om en professionel karriere startede. Mit hjerte banker for de blå, og Mors-Thy Håndbold er et spændende projekt, der som klub har løftet sig og leveret flotte præstationer gennem de seneste år. Der er store ambitioner, og det kan jeg godt lide, siger Henrik Toft Hansen.
Mors-Thy Håndbold vil mere
I Mors-Thy Håndbold er man stolte over aftalen med Henrik Toft-Hansen.
- Vi har haft en bekræftende dialog med Henrik, og fra dag et har vi mærket, at han vil Mors-Thy Håndbold og hele vores område. Ud over det spillemæssige kan Henrik være medvirkende til at rykke Mors-Thy Håndbold mod nye højder. Han kommer med stor erfaring, lederskab og professionalisme, som jeg forventer både kan forstærke og videreudvikle det dna, som Mors-Thy Håndbold bygger på i dag, siger cheftræner Niels Agesen, Mors-Thy Håndbold.Og det er da også med en vis stolthed, at Mors-Thy Håndbold kan præsentere en spiller fra absolut øverste hylde.
- I Mors-Thy Håndbold er vi stolte af at kunne tiltrække en kapacitet og et navn som Henrik Toft Hansen, og at en topspiller, der så sent som i januar vandt EM-medaljer med Danmark vælger vores klub, det er i den grad en kvalitetsstempling af Mors-Thy Håndbold, lyder det samstemmende fra HP Madsen og Sigurd Skovborg, Mors-Thy Håndbold.
Henrik Toft Hansen tiltræder i Mors-Thy Håndbold pr. 1. juli 2023, og kontrakten løber til 30. juni 2026.
Henrik Toft Hansen, 18. december 1986
Tidligere klubber: PSG Paris Handball, SG Flensburg Handewitt, HSV Hamburg, Bjerringbro-Silkeborg, AG København, Aalborg Håndbold, HF Mors, Skive fH, HRH 74 Roslev
146 kampe på det danske A-landshold. Debut i 2008.
OL-Guld 2016, OL-Sølv 2021
VM-Guld 2019, VM-Sølv 2013
EM-Guld 2012, EM-Bronze 2022
Fransk mester: PSG Paris Handball 21/22, 20/21, 19/20, 18/19
Tysk mester: SG Flensburg-Handewitt 17/18
Dansk mester: AG København 11/12, Aalborg Håndbold 09/10
Bjerringbro-SilkeborgEMhandballHans Peter Jarl MadsenHenrik Toft HansenHF MorsHRH 74 RoslevHSV HamburghåndboldhåndboldherrernehåndboldligaenlandsholdMorsMors-Thy HåndboldOLPSG ParisSG Flensburg-HandewittSigurd SkovborgSkive fhsportThyVMAalborg Håndbold
Cheftræner Niels Agesen tlf. 6024 2618
Adm. direktør Sigurd Skovborg tlf. 2045 7433
Henrik Toft Hansen skifter fra PSG Paris til Mors-Thy Håndbold. Kontrakten blev underskrevet i Paris i dag. Fra venstre : Salgschef Hans Peter Jarl Madsen, Henrik Toft Hansen og Adm. dir. Sigurd Skovborg, Mors-Thy Håndbold A/S
Henrik Toft Hansen skrev i dag kontrakt med Mors-Thy Håndbold A/S med Triumfbuen i Paris i baggrunden.
Henrik Toft Hansen skrev i dag kontrakt med Mors-Thy Håndbold og forlader dermed PSG Paris.
Information om White Sands Communication
+45 26 21 11 45http://www.coldcoast.dk
Følg pressemeddelelser fra White Sands Communication
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra White Sands Communication
Danske surfere fortsætter medaljehøst ved EM i Hvide Sande31.8.2022 19:28:19 CEST | Pressemeddelelse
De danske surfere er ikke til at stoppe ved EM i standup paddling, der afvikles i denne uge i Hvide Sande. Hidtil har de danske atleter vundet to guld- og to bronzemedaljer. Efter onsdagens sejladser, kunne der lægges endnu en bronzemedalje til medaljehøsten. Og det inden de afsluttende konkurrencer i SUP Technical Race på fredag.
Alle kan surfe - gratis handicapsurfing på WATERZ i Hvide Sande31.8.2022 11:39:22 CEST | Pressemeddelelse
Der er noget for alle, når Hvide Sande i denne uge indtages af vandsportsudøvere fra hele verden. Surfskolen Blue Spirit inviterer for eksempel mennesker med handicap med en tur på vandet.
Medaljeregn over danske surfere ved EM i Hvide Sande30.8.2022 19:04:05 CEST | Pressemeddelelse
For anden dag i træk var der danske surfere på podiepladserne ved EM i SUP, der afvikles i Hvide Sande. Caroline Küntzel vandt EM guld hos kvinderne, Christian "Polarbear" Andersen vandt bronze hos mændene, mens Katrine Bergmann hentede bronze hos U18 kvinderne. Danmark har hentet fire medaljer på to dage : to guld og to bronze.
Dansk surftalent vinder EM-guld i Hvide Sande29.8.2022 10:28:23 CEST | Pressemeddelelse
Det 17-årige surftalent Noa Stender fra Surfklubben NASA i Klitmøller, sikrede sig mandag guld i Surf Sup ved europamesterskaberne i Standup Paddling, der finder sted i Hvide Sande. Her vandt han foran Titouan Pajot fra Frankrig og Guilherme Olim fra Portugal.
Hvide Sande skal have ny gymnasieafdeling med vandsport og bæredygtighed i fokus26.8.2022 10:00:00 CEST | Pressemeddelelse
Mens mange gymnasier i landets yderdistrikter kæmper for deres overlevelse, tager man nu et utraditionelt initiativ i Ringkøbing-Skjern Kommune. En lokal gruppe bestående af erhvervsfolk, iværksættere og Ringkøbing Gymnasium er i gang med at afdække mulighederne for, at Hvide Sande får en afdeling af Ringkøbing Gymnasium placeret i byen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022